wickkiey/tamil-wikipedia-chunked huggingface dataset:
# ஏமனில் கிறிஸ்தவம்

## தற்போதைய நிலைமை

யேமனில் 3000 கிறிஸ்தவர்கள் இருந்தனர், அவர்களில் பெரும்பாலோர் வெளிநாட்டு வம்சாவளியைச் சேர்ந்தவர்கள் அல்லது தற்காலிகமாக வசிப்பவர்கள்.  
ஏமனில் சுமார் 4000 கத்தோலிக்கர்கள் உள்ளனர், மேற்கோள் தேவை] அவர்கள் அரேபியாவின் அப்போஸ்தலிக் விகாரியட்டைச் சேர்ந்தவர்கள். உலக கிறிஸ்தவ கலைக்களஞ்சியம், இரண்டாம் பதிப்பு, தொகுதி 1, எத்தியோப்பியன் ஆர்த்தடாக்ஸ் சர்ச் மற்றும் ரஷ்ய ஆர்த்தடாக்ஸ் சர்ச் யேமனில் மிகப்பெரிய பிரிவுகளாகக் கூறுகிறது. ஏடனில் மூன்று கத்தோலிக்க தேவாலயங்களும் ஒரு ஆங்கிலிகன் தேவாலயமும் உள்ளன. சானாவில் வாராந்திர புராட்டஸ்டன்ட் சேவைகள் உள்ளன. பல நாடுகளைச் சேர்ந்த கிறிஸ்தவ பணிகள் யேமனில் செயலில் உள்ளன. வெளிநாட்டு கிறிஸ்தவ நிறுவனங்களுக்கு சொந்தமான மருத்துவமனைகள் உள்ளன.  
யேமனின் மக்கள் தொகையில் 1% க்கும் குறைவாகவே புராட்டஸ்டன்ட்டுகள் உள்ளனர். ஒரு அமெரிக்க பாப்டிஸ்ட் சபை ஜிப்லாவில் உள்ள ஒரு மருத்துவமனையுடன் இணைக்கப்பட்டுள்ளது. ஆங்கிலிகன் சர்ச் ஏடனில் இரண்டு தொண்டு கிளினிக்குகளை நடத்துகிறது. கிறிஸ்தவர்களுக்கும் முஸ்லிம்களுக்கும் இடையிலான உறவுகள் மத சுதந்திரத்திற்கு பங்களிப்பு செய்கின்றன என்று சிலர் கூறுகிறார்கள். இஸ்லாமிலிருந்து கிறிஸ்தவத்திற்கு மாறுவது சட்டப்பூர்வமாக அரசால் அங்கீகரிக்கப்படவில்லை. நாட்டில் ஒரு முஸ்லீம் பின்னணியைச் சேர்ந்த 400 கிறிஸ்தவர்கள் இருப்பதாக 2015 ஆம் ஆண்டின் ஒரு ஆய்வு மதிப்பிடுகிறது.  
6 ஆம் நூற்றாண்டின் முற்பகுதியில் யேமனின் நிலப்பரப்பில் கிறிஸ்தவம் பரவலாக இருந்தது.
# சுந்தரி நீயும் சுந்தரன் நானும் (தொலைக்காட்சித் தொடர்)

**சுந்தரி நீயும் சுந்தரன் நானும்** என்பது விஜய் தொலைக்காட்சியில் 22 சூலை 2019 முதல் 20 மார்ச் 2021 வரை திங்கள் முதல் சனிக்கிழமை வரை பகல் 1 மணிக்கு ஒளிபரப்பான காதல் மற்றும் நகைச்சுவை காட்சிகள் நிறைந்த தொலைக்காட்சி நாடகத் தொடர் ஆகும். இந்த தொடரை அப்துல் கபீஸ் என்பவர் இயக்க வினோத் பாபு மற்றும் தேஜஸ்வினி ஆகியோர் முன்னணி கதாபாத்திரத்தில் நடித்துள்ளார்கள். இந்த தொடர் 20 மார்ச்சு 2021 முதல் 405 அத்தியாயங்களுடன் நிறைவு பெற்றது.
# சுந்தரி நீயும் சுந்தரன் நானும் (தொலைக்காட்சித் தொடர்)

## கதைச்சுருக்கம்

நடுத்தர குடும்பத்தில் பிறந்த தமிழரசி தனது தாய், இரண்டு சகோதரிகள் மற்றும் தாத்தாவின் அரவணைப்பில் வளர்த்து வருகின்றாள். இவள் ஒரு பள்ளி ஆசிரியரும் ஆவார். இவளுக்கும் அவளது தங்கைகளுக்கு அவர்களின் அப்பா எப்படி இறந்தார் என்ற விடயம் தெரியாமல் வளர்த்து வருகின்றனர்.  
பணக்கார குடும்பத்தை சேர்த்த வேல்முருகன் சிறுவயதிலிருந்து பெற்றோரை இழந்த இவன் பாட்டியின் அரவணைப்பில் வளர்த்து வருகின்றான். யார் சொல்லையும் கேட்காத இவன் பாட்டியின் சொல்லுக்கு மட்டும் அடிபணிவான். முதல் சந்திப்பிலிருந்து எலியும் பூனையுமான வேல்முருகனுக்கும் தமிழரசிக்கும் திருமணம் செய்து வைக்க நினைக்கும் பாட்டி விஜயலக்ஷ்மி.
இருவருக்கும் அவர்கள் ஒரே குடும்பத்தை சேர்த்தவர்கள் என்றே தெரியாமல் ஒருவரை ஒருவர் காதலித்து வருகின்றனர். ஒரு கட்டத்தில் உண்மை தெரியவர பழைய பகை மீண்டும் வருகின்றதா? அல்லது காலமாற்றத்தில் எல்லாம் மாறியுள்ளதா என்பது தான் கதை.
# சுந்தரி நீயும் சுந்தரன் நானும் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- வினோத் பாபு - வேல்முருகன்
- தேஜஸ்வினி - தமிழரசி
- லதா (1-220) → நளினி (221-405) - விஜயலக்ஷ்மி
# சுந்தரி நீயும் சுந்தரன் நானும் (தொலைக்காட்சித் தொடர்)

## நடிகர்கள்

### துணை கதாபாத்திரம்

- சுபலட்சுமி - திவ்யா
- அஸ்வந்த் திலக் - சரணவனன்
- ஜீவிதா
- சஹானா செட்டி - நிஷா
- சீதா அணில் - சித்ரா
- பிரியங்கா - எழில்
- தீபிகா - கலை
- ஜெயலட்சுமி - ஊர்வசி
- ஈஸ்டர்
- நேசன் - தென்னரசு
- பிரவீன்
# சுந்தரி நீயும் சுந்தரன் நானும் (தொலைக்காட்சித் தொடர்)

## நடிகர்களின் தேர்வு

இந்த தொடரில் கலக்கப்போவது யாரு நிகழ்ச்சியில் பங்கு கொன்ற வினோத் பாபு என்பவர் வேல்முருகன் என்ற கதாபாத்திரத்தில் நடித்துள்ளார். இவர் சிவகாமி என்ற தொடரில் கதாநாயகனாக நடித்துள்ளார். இவருக்கு ஜோடியாக தெலுங்கு தொலைக்காட்சி நடிகை 'தேஜஸ்வினி' என்பவர் தமிழரசி என்ற கதாபாத்திரம் மூலம் தமிழ் தொலைக்காட்சித்துறைக்கு அறிமுகமாகிறார். நடிகை லதா ஒரு முக்கியக் கதாபாத்திரத்தில் நடித்துள்ளார். அத்தியாயம் 221 முதல் இவருக்கு பதிலாக நடிகை நளினி நடித்துள்ளார். இவர்களுடன் அஸ்வந்த் திலக், சுபலட்சுமி, சஹானா செட்டி, தீபிகா போன்ற பலர் நடித்துள்ளார்கள்.
# சுந்தரி நீயும் சுந்தரன் நானும் (தொலைக்காட்சித் தொடர்)

## நேர அட்டவணை

இந்த தொடர் 22 சூலை 2019 முதல் 27 மார்ச் 2020 ஆம் ஆண்டு வரை வரை திங்கள் முதல் சனிக்கிழமை வரை மதியம் 1 மணிக்கு அஞ்சலி என்ற தொடருக்கு பதிலாக ஒளிபரப்பானது. பின்னர் கொரோனாவைரசு காரணத்தால் 27 மார்ச் 2020 முதல் தற்காலிகமாக நிறுத்தப்பட்டு 27 ஜூலை 2020 முதல் திங்கள் முதல் சனிக்கிழமை வரை பிற்பகல் 2 மணிக்கு புதிய நேரத்தில் ஒளிபரப்பாகி, 7 திசம்பர் 2020 முதல் 21 மார்ச் 2021 வரை பகல் 1 மணிக்கு மீண்டும் நேரம் மாற்றப்பட்டு 21 மார்ச்சு 2021 முதல் 405 அத்தியாயங்களுடன் நிறைவு பெற்றது.  
| 22 சூலை 2019 - 27 மார்ச் 2020 | <> திங்கள் - சனி </> | 13:00 |
| --- | --- | --- |
| 27 ஜூலை 2020 - 5 திசம்பர் 2020 | <> திங்கள் - சனி </> | 14:00 |
| 7 திசம்பர் 2020 - 20 மார்ச் 2021 | <> திங்கள் - சனி </> | 13:00 |
# சுந்தரி நீயும் சுந்தரன் நானும் (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# சுந்தரி நீயும் சுந்தரன் நானும் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் சூலை 22, 2019ஆம் ஆண்டு முதல் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ஒளிபரப்பாகிறது.
- ஹாட் ஸ்டார் என்ற இணைய மூலமாகவும் இந்த தொடரை பார்க்க முடியும்.
# ஸ்ரீகண்டேஸ்வரர் கோயில்

**ஸ்ரீகண்டேஸ்வரர் கோயில்** (**Sreekanteshwara Temple**), இந்தியாவின் கேரளா மாநிலத்தின் கோழிக்கோடு நகரத்தில் உள்ள ஒரு சிவன் கோயிலாகும். இக்கோயிலில் முருகன், விநாயகர், விஷ்ணு, அய்யப்பன், பகவதி மற்றும் நவக்கிரகங்களுக்கு தனி சன்னதிகள் உள்ளன.  
இந்தியப் பிரதமர் நரேந்திர மோடி ஸ்ரீகண்டேஸ்வரர் கோயிலுக்குச் சென்று வழிபட்டார்.
# நேசனல் பொறியியல் கல்லூரி

**நேசனல் பொறியியல் கல்லூரி** ( **National College of Engineering** ) என்பது இந்தியாவின் தமிழ்நாட்டின், திருநெல்வேலி, மருதகுளத்தில் உள்ள ஒரு பொறியியல் கல்லூரி ஆகும். இது இளநிலை மற்றும் முதுநிலை பொறியியல் படிப்புகளை வழங்குகிறது. இது அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது மற்றும் அண்ணா பல்கலைக்கழகத்துடன் இணைக்கப்பட்டுள்ளது. இது மனருல் ஹுதா அறக்கட்டளையால் நடத்தப்படும் ஒரு முஸ்லிம் சிறுபான்மை கல்வி நிறுவனமாகும். இது ஐஎஸ்ஓ 9001: 2008 சான்றளிக்கப்பட்ட நிறுவனமாகும். இந்த கல்லூரியை அப்போதைய தமிழக ஆளுநர் நீதிபதி திருமதி எம். பாத்திமா பீவி 7 செப்டம்பர் 2000 அன்று திறந்து வைத்தார்.
# நேசனல் பொறியியல் கல்லூரி

## துறைகள்

பின்வரும் துறைகள் நேசனல் பொறியியல் கல்லூரியில் உள்ளன  
- குடிசார் பொறியியல்
- மின்னணு மற்றும் தொடர்பியல் பொறியியல்
- மின் மற்றும் மின்னணுவியல் பொறியியல்
- கணினி அறிவியல் மற்றும் பொறியியல்
- இயந்திரப் பொறியியல்
# நேரு தகவல் தொழில்நுட்ப மற்றும் மேலாண்மை கல்வி நிறுவனம்

**நேரு தகவல் தொழில்நுட்ப மற்றும் மேலாண்மை கல்வி நிறுவனம்** ( **Nehru Institute of Information Technology and Management** ) என்பது தமிழ்நாட்டின், கோயம்புத்தூர், திருமலையம்பாளையத்தில் உள்ள ஒரு பொறியியல் கல்லூரி ஆகும். இது அண்ணா பல்கலைக்கழகத்துடன் இணைந்த கல்லூரிகளில் ஒன்றாகும், மேலும் இது அகில இந்திய தொழில்நுட்பக் கல்விக் குழுவின் அங்கிகாரம் பெற்றுள்ளது.
# நேரு தகவல் தொழில்நுட்ப மற்றும் மேலாண்மை கல்வி நிறுவனம்

## வரலாறு

இது கோயம்புத்தூர் திருமலையம்பாளையத்தில் அமைந்துள்ளது. இக்கல்லூரி ஐஎஸ்ஓ 9001: 2000 சான்றிதழ் பெற்றது.
# நேரு தகவல் தொழில்நுட்ப மற்றும் மேலாண்மை கல்வி நிறுவனம்

## வழங்கப்படும் பாடங்கள்

வழங்கப்பட்ட படிப்புகளின் பட்டியல்  
- எம்பிஏ- முதுநிலை வணிக மேலாண்மை
- எம்.சி.ஏ- முதுநிலை கணினி பயன்பாடு  
**வசதிகள்**  
- ஆய்வக வசதிகள்
- விடுதி வசதிகள்
# பி. எஸ். ஆர். ரெங்கசாமி மகளிர் பொறியியல் கல்லூரி

**பி. எஸ். ஆர். ரெங்கசாமி மகளிர் பொறியியல் கல்லூரி** (P. S. R. Rengasamy College of Engineering for Women) என்பது தமிழ்நாட்டின், விருதுநகர் மாவட்டத்தில் உள்ள ஒரு பொறியியல் கல்லூரி ஆகும். இதை பி. எஸ். இராமசாமி கல்வி அறக்கட்டளை நடத்திவருகிறது. இந்தக் கல்லூரியானது புது தில்லி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, சென்னை அண்ணா பல்கலைக் கழகத்துடன் இணைக்கப்பட்டுள்ளது.
# பி. எஸ். ஆர். ரெங்கசாமி மகளிர் பொறியியல் கல்லூரி

## வரலாறு

இக்கல்லூரியானது விருதுநகர் மாவட்டத்தின் பின்தங்கிய பகுதிகளில் பொறியியல் கல்வியை மேம்படுத்துவதற்காக பி. எஸ். இராமசாமி நாயுடுவின் மகன்களால் நிறுவப்பட்டது. இந்த கல்வி நிறுவனமானது சிவகாசி - சங்கரன்கோயில் சாலையில், சேவல்பட்டி மற்றும் திருவேங்கடம் இடையே சுமார் 20 ஏக்கர் நிலப்பரப்பில் அமைந்துள்ளது. இது &nbsp; கோவில்பட்டியில் இருந்து 28 கி.மீ தொலைவிலும், 26 &nbsp; சிவகாசி நகரத்திலிருந்து 26 கி.மீ. தொலைவிலும் அமைந்துள்ளது  
துவக்கத்தில் இக்கல்லூரிக்கு முதல்வராக முனைவர் கே. ஆர். விசுவநாதன் (2008–2011) இருந்தார். தற்போது,  
- முதல்வர்: டாக்டர் கே. இராமசாமி
- தலைவர்: திரு. ஆர். இராமதாஸ்
- தாளாளர்: திரு. ஆர். சோலைசாமி
- இயக்குநர்கள்: ஆர். சுந்தர் மற்றும் ஆர். அருண்
# பி. எஸ். ஆர். ரெங்கசாமி மகளிர் பொறியியல் கல்லூரி

## கல்லூரியின் முக்கிய அம்சங்கள்

- ஐஎஸ்ஓ 9001: 2008 சான்றளிக்கப்பட்ட நிறுவனம்
- அண்ணா பல்கலைக்கழக தரவரிசை பட்டியலில் 15 வது இடத்தைப் பிடித்தது
- சி.எஸ்.ஐ (கம்ப்யூட்டர் சொசைட்டி ஆஃப் இந்தியா) இன் செயல் மிக்க உறுப்பினர்
- நாஸ்காமில் உறுப்பினர்
- ஐஇடிஇ- இல் உறுப்பினர்
- ஐ.சி.டி-ஆக்ட- செயல்மிக்க உறுப்பினர்
- ஐஎஸ்டி (தொழில்நுட்ப கல்விக்கான இந்திய சங்கம்) உறுப்பினர்
# பி. எஸ். ஆர். ரெங்கசாமி மகளிர் பொறியியல் கல்லூரி

## வளாக வசதிகள்

### சங்கங்கள்

குழு விவாதங்களில் மாணவர்கள் ஈடுபாடுவதை ஊக்குவிப்பதும், மாநில மற்றும் தேசிய நிலைகளில் உள்ள கல்லூரிகளில் நடத்தப்படும் மாநாடுகளில் ஆய்வேடுகளை வழங்க உறுப்பினர்களை ஊக்குவிப்பதும் இந்த சங்கங்களின் நோக்கம். தற்போதுள்ள சங்கங்கள் பின்வருமாறு:  
- அடிப்படை அறிவியல் சங்கம்
- சி.எஸ்.ஐ மாணவர் கிளை
- ஆங்கில இலக்கிய சங்கம்
- எப்ஓஎஸ்எஸ் சங்கம்
- ஐஎஸ்டிஇ மாணவர்கள் மற்றும் பணியாளர்கள் பிரவு
- ஐஇடிஇ மாணவர் பிரிவு
# பி. எஸ். ஆர். ரெங்கசாமி மகளிர் பொறியியல் கல்லூரி

## வளாக வசதிகள்

### விடுதிகள்

இந்தக் கல்லூரி விடுதியில் சுமார் 500 மாணவர்கள் தங்கலாம்.
# பி. எஸ். ஆர். ரெங்கசாமி மகளிர் பொறியியல் கல்லூரி

## படிப்புகள்

- மின்னணு தொடர்பு மற்றும் பொறியியல்
- கணினி அறிவியல் மற்றும் பொறியியல்
- மின் மற்றும் மின்னணு பொறியியல்
- பி.டெக் தகவல் தொழில்நுட்பம்
# பாவை பொறியியல் கல்லூரி (2)

**பாவை பொறியியல் கல்லூரி** (Paavai College of Engineering) என்பது இந்தியாவின், தமிழ்நாட்டின், நாமக்கல்லில் உள்ள ஒரு பொறியியல் கல்லூரி ஆகும். இக்கல்லூரி 2006 இல் நிறுவப்பட்டது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
# பாவை பொறியியல் கல்லூரி (2)

## கல்வி

இந்த கல்லூரியானது இளநிலைப் பொறியியலில் பல படிப்புகளையும், முதுநிலை பொறியியல் படிப்பில் ஆற்றல் மின்னணு மற்றும் இயக்ககம், எம்சிஏ மற்றும் எம்பிஏ போன்ற பல்வேறு படிப்புகளை வழங்குகிறது.  
இந்தக் கல்லூரியில் 65% மாணவர்கள் அண்ணா பல்கலைக்கழக ஒற்றை சாளர ஆலோசனை மூலம் சேர்க்கப்படுகின்றனர். மீதமுள்ளவர்கள் நுழைவுத் தேர்வுகள் (PEEE) மூலம் சேர்க்கப்படுகின்றனர்.
<sup data-ve-ignore="true">&#x5B; *<span title="This claim needs references to reliable sources. (August 2011)">மேற்கோள் தேவை</span>* &#x5D;</sup>
# கரும் நாரை

**கரும் நாரை** (black stork) நாரை இனத்தைச் சார்ந்த இப் பறவையானது நடு ஐரோப்பா பகுதியில் அமைந்துள்ள நாடுகளில் அடர்ந்த காட்டுப்பகுதியில் வாழக்கூடியதாகும். இப்பறவை இந்தியாவின் தென்மாநிலமான தமிழ்நாட்டின் சில பகுதிகளில் காணப்படுகிறது. அது வாழும்பகுதியில் குளிர்காலம் துவங்குவதால் தற்போது இப்பகுதிக்கு வந்துள்ளது.
இவை நீர் நிலைகளின் ஓரங்களில் காணப்படும் பூச்சிகளை உண்ணும் பழக்கத்தைக் கொண்டுள்ளது.
# பாவை பொறியியல் கல்லூரி

**பாவை பொறியியல் கல்லூரி** **(Paavai Engineering College)** என்பது இந்தியாவின், தமிழ்நாட்டின், நாமக்கல்லில், உள்ள பொறியியல் கல்லூரி ஆகும். இக்கல்லூரியானது 2001 இல் நிறுவப்பட்டது. இது அண்ணா பல்கலைக்கழகத்துடன் இணைக்கப்பட்டுள்ளது. மேலும் பாவை கல்வி நிறுவனங்களின் ஒரு பகுதியாக பாவை பொறியியல் கல்லூரி, பாவைய் தொழில்நுட்பக் கல்லூரி போன்றவை உள்ளன. இது தேசிய அங்கிகார வாரியத்தால் (என்பிஏ) அங்கீகரிக்கப்பட்டுள்ளது.
# பாவை பொறியியல் கல்லூரி

## வரலாறு

பாவைய் பொறியியல் கல்லூரி 2001 இல் தொடங்கப்பட்டது. இக்கல்லூரியைத் தொடங்குவதற்கு முன்னர் பாவை கல்வி நிறுவனத்தால் 1998 இல் பாவை பல தொழில்நுட்பக் கல்லூரியானது தொடங்கப்பட்டது. பாவைய் பொறியியல் கல்லூரியின் முதல் தொகுதி மாணவர்கள் 2005 இல் வெளிவந்தனர்.
# பாவை பொறியியல் கல்லூரி

## கல்வி

இக்கல்லூரியியல் பத்து இளநிலை துறைகள் உள்ளன அவை இளங்கலைப் பொறியியல் குடிசார் பொறியியல், கனிணி அறிவியல் பொறியியல், மின்னணு மற்றும் தொடர்பியல் பொறியியல், மின் மற்றும் மின்னணு பொறியியல், எந்திரவியல் பொறியியல், தகவல் தொழில்நுட்பம், வேளாண் பொறியியல், விண்வெளிப் பொறியியல், வேதிப் பொறியியல். முதல் நான்கு படிப்புகள் என்பிஏ அங்கீகாரம் பெற்றவை.  இங்கு வழங்கப்படும் முதுநிலை படிப்புகள், எம்.இ. கணினி அறிவியல், பொறியியல் வடிவமைப்பு, ஆற்றல் மின்னணு மற்றும் செயலி, பேரளவு ஒருங்கிணைச் சுற்று வடிவமைப்பு ஆகியவை கற்பிக்கப்படுகின்றன. மேலும் இக்கல்லூரியானது மாஸ்ர் ஆஃப் கம்ப்யூட்டர் அப்ளிகேஷன் மற்றும் முதுநிலை வணிக மேலாண்மை போன்ற படிப்புகளை வழங்குகிறது.  
இங்கு பயில 65% மாணவர்கள் அண்ணா பல்கலைக்கழகத்தின் ஒற்றை சாளர முறை மூலம் சேர்க்கப்படுகின்றனர். மீதமுள்ளவர்கள் நுழைவுத் தேர்வுகள் (PEEE) மூலம் சேர்க்கப்படுகின்றனர்.
<sup data-ve-ignore="true">&#x5B; *<span title="This claim needs references to reliable sources. (February 2011)">மேற்கோள் தேவை</span>* &#x5D;</sup>
# பாவை பொறியியல் கல்லூரி

## காலக்கோடு

- 2008-இல் மூன்றாவது பட்டமளிப்பு நாள் விழா நடைபெற்றது. இதில் முதன்மை விருந்தினராக தஞ்சாவூர் தமிழ் பல்கலைக்கழக துணைவேந்தர் டாக்டர் சி. சுப்பிரமணியம் கலந்து கொண்டார்.
- 2009-இல் 4 வது பட்டமளிப்பு விழா மார்ச் மாதம் நடைபெற்றது. இதில் விஐடி பல்கலைக்கழக அதிபர் கோ. விஸ்வநாதன் முதன்மை விருந்தினராக கலந்து கொண்டார்.
- 2010-இல் 5 வது பட்டமளிப்பு விழா மார்ச் மாதம் நடைபெற்றது. இதில் பெரியார் பல்கலைக்கழக துணைவேந்தர் எம்.தங்கராஜு, முதன்மை விருந்தினராக கலந்து கொண்டார். பாவை கல்வி நிறுவனங்களின் முப்பெரும் விழா, பட்டமளிப்பு நாள் மற்றும் கலாச்சார விழா ஆகியவை கொண்டாடப்பட்டன. குடிசார் பொறியியலாளர் சங்கம் (எஸ்.சி.இ) திறக்கப்பட்டது. பாவை கல்வி குழும நிறுவனங்களில் முதுகலை பட்டப்படிப்பு பிரிவை கோவை அண்ணா தொழில்நுட்ப பல்கலைக்கழக துணைவேந்தர் கே.கருணாகரன் திறந்து வைத்தார்.
- 2011-இல் 6 வது பட்டமளிப்பு விழா மார்ச் மாதம் நடைபெற்றது. திரு. இராமசாமி நினைவுப் பல்கலைக்கழக அதிபரும், இந்திய ஜனநாயக்க கட்சி (ஐ.ஜே.கே) நிறுவனர் டி. ஆர். பச்சமுத்து சிறப்பு விருந்தினராக கலந்து கொண்டார். பிசினஸ்லைன் சங்கம் அக்டோபரில் தொடங்கப்பட்டது.
- 2012-இல் கல்லூரியின் 11 வது ஆண்டு நாள் பிப்ரவரியில் ஏற்பாடு செய்யப்பட்டது. கவிஞர், சொற்பொழிவாளர் மற்றும் எழுத்தாளர் கபிலன் வைரமுத்து முதன்மை விருந்தினராக கலந்து கொண்டார். ஏழாவது பட்டமளிப்பு நாள் மே மாதம் நடைபெற்றது. சென்னை அண்ணா பல்கலைக்கழக துணைவேந்தர் பி.மன்னர் ஜவகர் பிரதம விருந்தினராக கலந்து கொண்டார்.
- 2014-இல் 13 வது ஆண்டு பட்டமளிப்பு விழாவானது பிப்ரவரி 6 அன்று நடைபெற்றது. அதில் பிரதம விருந்தினராக கிரண் பேடி கலந்து கொண்டார்.
# பாவை பொறியியல் கல்லூரி

## வேலைவாய்ப்பு

2006-2007 கல்வியாண்டில் வேலைவாய்ப்பு பெற்றவர்களின் எண்ணிக்கையானது குறிப்பிடத்தக்க அளவில் அதிகரித்தாதாக கல்லூரி தெரிவித்துள்ளது. 2006 சனவரியில், பாவை நிறுவனங்களில் வேலை வாய்ப்பு திருவிழா நடைபெற்றது, இதில் எம்ஃபாஸிஸ், ஹூரிக்ஸ் சிஸ்டம்ஸ், எச்.சி.எல், எஸ்பிஐ டெக்னாலஜிஸ் மற்றும் கேஜிஐஎஸ்எல் உள்ளிட்ட நிறுவனங்கள் பங்கேற்றன. 2007 ஆம் ஆண்டில் வளாகத்தில் ஆட்சேர்ப்பு இயக்கத்தை நடத்திய ஒரு நிறுவனம் சென்னையைச் சேர்ந்த கேர் வோயன்ட் டெக்னாலஜிஸ் ஆகும். மேலும் பாவை கல்லூரியானது "find your own job program" என்று ஊக்குவிக்கிறது, அங்கு மாணவர் தங்களுக்கான வேலையைக் கண்ட்டைய வேண்டும்.
# தேன்மொழி பி.ஏ

**தேன்மொழி பி.ஏ - ஊராட்சி மன்றத் தலைவர் ** என்பது விஜய் தொலைக்காட்சியில் 26 ஆகத்து 2019 முதல் திங்கள் முதல் சனிக்கிழமை வரை பிற்பகல் 3:30 மணிக்கு ஒளிபரப்பான குடும்பம் அரசியல் மற்றும் நகைச்சுவை கலந்த தொலைக்காட்சி தொடர் ஆகும்.  
இந்த தொடர் 'நிம்கி முகியா' என்கிற இந்தி தொடரின் தமிழாக்கம் ஆகும். இந்த தொடரில் கலக்க போவது யாரு நிகழ்ச்சியில் தொகுப்பாளியாக அறிமுகமான ஜாக்குலின் முதல் முதலாக தேன்மொழி என்ற கதாபாத்திரத்தின் மூலம் கதாநாயகியாக அறிமுகமாகிறார். இவருக்கு ஜோடியாக சித்தார்த் அருள் என்ற காதாபாத்திரத்தில் நடிக்கின்றார். இந்த தொடர் 13 நவம்பர் 2021 அன்று 491 அத்தியாயங்களுடன் நிறைவு பெற்றது.
# தேன்மொழி பி.ஏ

## கதை சுருக்கம்

இந்த தொடரில் வீட்டில் செல்ல மகளாக, சுதந்திரமாக வளரும் தேன்மொழி, இவர் ஊராட்சி மன்றத் தலைவராக ஆவதும், இதனால் அந்த ஊரைச் சேர்ந்த பெரிய மனிதர் இவரை தன்னுடைய மகனுக்கு திருமணம் செய்து வைக்கிறார். இதை வைத்து மருமகளை கொடுமை படுத்த நினைக்கிறார் மாமியார், ஆனால் அவருக்கு சிரித்தவாரே செம மொக்கை கொடுக்கிறார். அதன் பிறகு நடக்கும் அமளி துமளிதான் கதை.
# தேன்மொழி பி.ஏ

## நடிகர்கள்

### முதன்மை கதாபாத்திரம்

- ஜாக்குலின் - தேன்மொழி (அருளின் மனைவி)
- சித்தார்த் - அருள்
- உஷா எலிசபத் - பரபேஸ்வரி
# தேன்மொழி பி.ஏ

## நடிகர்கள்

### துணைக் கதாபாத்திரம்

- அஞ்சலி பிரசாந்த அஷ்ரிதா - தமிழ்மதி
- நவீன் வெற்றி - அரவிந்த்
- ஜெகநாதன் → கண்ணன் → ஜெகநாதன் - தேவராஜ்
- வரலட்சுமி → சுமங்கலி - தெய்வானை
- அர்ச்சனா - தேவி
- மனுஷ் மனோகரன் - நாகராஜ் (தேவியின் கணவன்)
- வருண் உதய் - கனகவேல்
# தேன்மொழி பி.ஏ

## ஒளிபரப்பு நேரம் மாற்றம்

இந்த தொடர் முதலில் 26 ஆகத்து 2019 அன்று பிற்பகல் 3 மணிக்கு நீல குயில் என்ற தொடருக்கு பதிலாக ஒளிபரப்பானது. மக்களிடையே நல்ல வரவேற்பை பெற்றதால் இந்த தொடர் பிப்ரவரி 17, 2020 முதல் திங்கள் முதல் வெள்ளி வரை இரவு 10 மணிக்கு மாற்றப்பட்டது. இந்த தொடர் ஒளிபரப்பான நேரத்திற்கு அன்புடன் குஷி என்ற தொடர் ஒளிபரப்பானது.  
கொரோனாவைரசு காரணத்தால் மார்ச் 27, 2020 முதல் தற்காலிகமாக நிறுத்தப்பட்டு ஜூன் 10, 2020 முதல் இரவு 9:30 மணிக்கு ஒளிபரப்பாகி, 5 அக்டோபர் 2020 முதல் இரவு 10:30 மணிக்கு ஒளிபரப்பானது.  
| **ஒளிபரப்பான திகதி** | **** | **** | **** | **** | **** | **** |
| --- | --- | --- | --- | --- | --- | --- |
# தேன்மொழி பி.ஏ

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# தேன்மொழி பி.ஏ

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# இட்ரியம்(III) நைட்ரேட்டு

**இட்ரியம்(III) நைட்ரேட்டு** *(Yttrium(III) nitrate)* என்பது Y(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அறுநீரேற்றான இச்சேர்மம் வர்த்தக முறையில் மிகப்பொதுவாகக் கிடைக்கிறது.
# இட்ரியம்(III) நைட்ரேட்டு

## தயாரிப்பு

தொடர்புடைய உலோக ஆக்சைடை 6 மோல்/லிட்டர் நைட்ரிக் அமிலத்தில் கரைத்து இட்ரியம்(III) நைட்ரேட்டை தயாரிக்க முடியும் :  
: Y<sub>2</sub>O<sub>3</sub> + 6 HNO<sub>3</sub> → 2 Y(NO<sub>3</sub>)<sub>3</sub> + 3 H<sub>2</sub>O.
# இட்ரியம்(III) நைட்ரேட்டு

## பண்புகள்

மிகத் தாழ்வான வெப்பநிலையில் இட்ரியம்(III) நைட்ரேட்டு அறுநீரேற்று படிகமாக்கப்பட்ட நீரை இழக்கிறது. தொடர்ந்து அதை சூடாக்கும்போது அடிப்படை உப்பான YONO3 உருவாகிறது . 600 பாகை வெப்பநிலையில் இந்த வெப்பசிதைவு நிறைவு அடைந்து இறுதியாக Y2O3 உருவாகிறது . டிரைபியூட்டைல் பாசுபேட்டு ஒரு பிரித்தெடுக்கும் கரைப்பானாக பயன்படுத்தும் போது Y(NO3)3•3 டிரைபியூட்டைல் பாசுபேட்டு உருவாகிறது .
# இட்ரியம்(III) நைட்ரேட்டு

## பயன்கள்

Y<sup>3+</sup> நேர்மின் அயனியை தயாரிக்க உதவும் மூலமாக இட்ரியம்(III) நைட்ரேட்டு பிரதானமாகப் பயன்படுகிறது. Y<sub>4</sub>Al<sub>2</sub>O<sub>9</sub> . கரிமத் தொகுப்பு வினைகளில் ஒரு வினையூக்கியாகவும் இட்ரியம்(III) நைட்ரேட்டு பயன்படுகிறது .
# பல்லவன் பொறியியல் கல்லூரி

**பல்லவன் பொறியியல் கல்லூரி** : (**Pallavan Engineering College** ) என்பது இந்தியாவின், தமிழ்நாட்டின், காஞ்சிபுரத்தின் புறநகர் பகுதியான திம்மசமுத்திரத்தில், தேசிய நெடுஞ்சாலை 4 இல் அமைந்துள்ள பொறியியல் கல்லூரி ஆகும். இது பல்லவன் கல்வி அறக்கட்டளையால் நடத்தப்படும் கல்வி நிறுவனமாகும்.
# பல்லவன் பொறியியல் கல்லூரி

## வரலாறு

பல்லவன் பொறியியல் கல்லூரி 1997 இல் ஒரு தனியார் சுயநிதி பொறியியல் கல்லூரியாக நிறுவப்பட்டது. துவக்கத்தில் இக்கல்லூரியானது சென்னை பல்கலைக்கழகத்துடன் இணைக்கப்பட்டது. தற்போது இது அண்ணா பல்கலைக்கழகத்துடன் இணைக்கப்பட்டுள்ளது. இது 12 ஆம் வகுப்பு முடித்த மாணவர்களுக்கு, 4 ஆண்டு பொறியியல் படிப்புகளை வழங்குகிறது. மேலும் எஃசு எஃசு எல் சி முடித்தபின் 3 ஆண்டு தொழில்நுட்ப பட்டையப் படிப்பை முடித்த மாணவர்களுக்கு 3 ஆண்டு பட்டப் படிப்பை வழங்குகிறது.
# பல்லவன் பொறியியல் கல்லூரி

## வளாகம்

கல்லூரி வளாகமானது ஒரு ஆடுகளத்தைக் கொண்டுள்ளது. மேலும் கல்லூரியில் இதன் மாணவர்கள், ஊழியர்களின் தேவைக்காக விளையாட்டு அரங்கம், கட்டிடங்கள், ஆய்வகங்கள், சிற்றுண்டிச்சாலை போன்றவை உள்ளன. இக்கல்லூரி வளாகத்தில் மாணவர் விடுதி வசதியையும் கொண்டுள்ளது.
# பல்லவன் பொறியியல் கல்லூரி

## முன்னாள் மாணவர் சங்கம்

இந்த கல்லூரியில் பயின்ற சில முன்னாள் மாணவர்கள் தொழில்நுட்பம், வணிகத்தில் பல்வேறு பதவிகளை வகித்து வெளிநாடுகளில் உயர் கல்வியைத் தொடர்கின்றனர். உலகெங்கிலும் பரவியிருக்கும் முன்னாள் மாணவர்களுடன் தொடர்பு கொள்ள வசதியாக அண்மையில் ஒரு பிரத்யேக வலைத்தளம் உருவாக்கப்பட்டது. முன்னாள் மாணவர்கள் சங்கம் பல பணிகளைத் தொடங்கியுள்ளது. அவற்றில் சில முன்னாள் மாணவர் உதவித்தொகைக்கான வழிகாட்டல், சர்வதேச அளவில் தொழில்நுட்ப மாநாடுகளில் ஆய்வேடுகளை வெளியிட நிதியுதவியளித்தல் போன்ற நடவடிக்கைகளில் ஈடுபடவது போன்றவற்றை மேற்கொண்டுள்ளது.
# மேயெர்சு தொகுப்பு முறை

**மேயெர்சு தொகுப்புமுறை** ('Meyers synthesis) என்பது ஒரு ஆக்சசீனின் நீராற்பகுப்பு வழியாக ஒரு சீர்மையற்ற ஆல்டிகைடைத் தயாரிக்க உதவும் கரிமத் தொகுப்பு முறை ஆகும். இநத வினையானது அமெரிக்க வேதியியலாளர் ஆல்பர் மேயெர் என்பவரின் பெயரால் அழைக்கப்படுகிறது.  
:  
இந்த வினையின் தொடக்க வினைபடுபொருள் 2ஆம் இடத்தில் அல்கைல் தொகுதியைக் கொண்ட ஒரு டைஐதரோ -1,3-ஆக்சசீன் ஆகும். ஆல்பா இடததில் உள்ள நேர்மின்னியானது அமிலத்தன்மை உடையதாக இருப்பதால் பியூட்டைல் இலித்தியம் போன்ற ஒரு காரத்தன்மை கொண்ட பொருளால் கவரப்படலாம். மேலும், தொடர்ச்சியாக அல்கைல் ஆலைடினால் அல்கைலேற்றம் செய்யப்படலாம். அடுத்த படிநிலையில் நைடரசனுக்கும் கார்பனுக்கும் இடையிலான இரட்டைப்பிணைப்பானது சோடியம் போரோஐதரைடினால் கரிம ஒடுக்கத்திற்கு உட்பட்டு அதன் காரணமாக கிடைக்கப்பெறும் ஆக்சசீனானது நீர் மற்றும் ஆக்சாலிக் அமிலத்தால் நீராற்பகுக்கப்பட்டு ஆல்டிகைடைத் தருகிறது.
# இசுடோல் தொகுப்புமுறை

**இசுடோல் தொகுப்புமுறை** (Stollé synthesis) என்பது அனிலீன்கள் மற்றும் α-ஆலோஅமில குளோரைடுகள் அல்லது ஆக்சலைல் குளோரைடுகள் இவற்றிலிருந்து ஆக்சின்டோல்களைத் தயாரிக்க உதவும் ஒரு வேதிவினைத் தொடராகும்.  
இந்த வினையின் முதல் படியானது அமைடு இணைப்பாதலாகும். இரண்டாவது படிநிலை ப்ரீடல்-கிராப்ட்சு வினையாகும்.. இம்முறையை அடிப்படையாகக் கொண்ட மேம்படுத்தப்பட்ட செயல்முறை ஒன்றும் உருவாக்கப்பட்டுள்ளது.
# 2015 ஆஷஸ் தொடர்

**2015 ஆஷஸ் தொடர்** (*205 Ashes Series*) என்பது இங்கிலாந்து மற்றும் ஆத்திரேலியா அணிகளுக்கிடையே நடைபெறும் தேர்வுத் துடுப்பாட்டத் தொடராகும். இத்தொடரில் இங்கிலாந்து 3-2 என்ற கணக்கில் வென்று ஆஷஸ் தாழியைக் கைப்பற்றியது.
# 2015 ஆஷஸ் தொடர்

## அணிகள்

| *மைக்கல் கிளார்க் (த)
*ஸ்டீவ் சிமித் (து.த)
*பாட் கமின்சு<sup>1</sup>
*ஃபாவத் அகமது
*பிராட் ஹாடின் (இக)
*
ரியான் ஹாரிஸ்
<sup>1</sup>
*ஜோசு ஆசில்வுட்
*மிட்செல் ஜோன்சன்
*நேத்தன் லியோன்
*மிட்செல் மார்ஷ்
*சோன் மார்சு
*பீட்டர் நெவில் (இக)
*கிறிஸ் ரோஜர்ஸ்
*பீட்டர் சிடில்
*மிட்செல் ஸ்டார்க்
*ஆடம் வோஜசு
*டேவிட் வார்னர்
*ஷேன் வாட்சன் | *அலஸ்டைர் குக் (த)
*ஜோ ரூட் (து.த)
*ஜேம்ஸ் அண்டர்சன்<sup>3</sup>
*ஜொனாதன் பேர்ஸ்டோ<sup>2</sup>
*கேரி பால்லன்ஸ்<sup>2</sup>
*இயன் பெல்
*ஸ்டூவர்ட் பிரோட்
*யொசு பட்லர் (இக)
*ஸ்டீவன் ஃபின்
*மார்க் ஃபூட்டிட்<sup>3</sup>
*ஆடம் லைத்
*மொயீன் அலி
*லியாம் பிளன்கட்<sup>3</sup>
*எடில் ரசீட்
*பென் ஸ்டோக்ஸ்
*மார்க் வுட் | } |
| --- | --- | --- |  
<sup>1</sup> தொடர் தொடங்குவதற்கு முன்பு காயம் காரணமாக ரியான் ஹாரிசு நீக்கப்பட்டார். அவருக்கு பதிலாக கம்மின்சு சேர்க்கப்பட்டார்.
<sup>2</sup> மூன்றாவது போட்டியில் கேரி பல்லன்சுக்கு பதிலாக பேர்ஸ்டோ சேர்க்கப்பட்டார்.  
<sup>3</sup> நான்காவது போட்டிக்கான அணியில் இருந்து ஜேம்ஸ் அண்டர்சன் நீக்கப்பட்டார். அவருக்குப் பதிலாக பிளன்கட் மற்றும் ஃபூட்டிட் ஆகிய வீரர்கள் சேர்க்கப்பட்டனர். ஐந்தாவது போட்டியில் அண்டர்சன் மீண்டும் அணிக்குத் திரும்பினார்.
# எல்ப்சு வினை

**எல்ப்சு வினை** (Elbs reaction) என்பது ஆர்த்தோ பதிலியிட்ட பென்சோபீனோனானது வெப்பச்சிதைவிற்கு உட்பட்டு குறுக்கப்பட்ட பல்வளைய அரோமேடிக் சேர்மத்தைத் தரும் கரிம வேதி வினையாகும். இந்த வினையானது இதன் கண்டுபிடிப்பாளரான செருமானிய வேதியியலாளர் கார்ல் எல்ப்ஸ் பெயரில் அழைக்கப்படுகிறது. இவர் தான் எல்ப்சு ஆக்சிசனேற்ற வினையையும் உலகிற்கு அறிமுகப்படுத்தியவர் ஆவார். எல்ப்சு வேதிவினையானது 1884 ஆம் ஆண்டு வெளியிடப்பட்டது.  
இருப்பினும் எல்ப்சினால் வினையின் விளைபொருளைப் பற்றிய சரியான விளக்கத்தைத் தர முடியவில்லை. ஏனெனில் நாப்தலீனின் அமைப்பினைப் பற்றிய தெளிவான முடிவு அப்போது இருந்திருக்கவில்லை.
# எல்ப்சு வினை

## வாய்ப்பளவு

எல்ப்சின் வினையானது குறுக்கப்பட்ட அரோமேடிக் அமைப்புகளைத் தரவல்லதாக இருந்தது. 1884 ஆம் ஆண்டில் முன்னதாகவே எல்ப்சினால் செய்முறை விளக்கமளிக்கப்பட்டபடி நீர் நீக்க வினையின்படி ஆந்த்ரசீனைப் பெறுவதற்கான வாய்ப்பு இருக்கிறது. அதைவிட பெரிய அரோமேடிக் அமைப்புகளான பென்டாசீன் போன்றவற்றைப் பெறுவதற்கான வாய்ப்பும் இருந்தது. இந்த வினையானது ஒரு படியில் நிகழ்வதல்ல, ஆனால், முதல் படிநிலையில் இருஐதரோபென்னாசீன் உருவாக்கம் நிகழ்ந்து பின்னர் அது இரண்டாம் படிநிலையில் தாமிரத்தை வினைவேகமாற்றியாகப் பயன்படுத்தி ஐதரசன் நீக்கம் நிகழப்பெறுகிறது.  
இந்த வினைக்குத் தேவைப்படும் அசைல் சேர்மங்களானவை அலுமினியம் குளோரைடைப் பயன்படுத்தும் ப்ரீடல்-கிராப்ட்சு வினையின் மூலம் பெறப்படலாம்.
# 2013–14 ஆஷஸ் தொடர்

**2013-14 ஆஷஸ் தொடர்** (*2013-14 Ashes Series*) என்பது இங்கிலாந்து மற்றும் ஆத்திரேலியா அணிகளுக்கிடையே நடைபெறும் தேர்வுத் துடுப்பாட்டத் தொடராகும். இத்தொடரில் இங்கிலாந்து 3-2 என்ற கணக்கில் வென்று ஆஷஸ் தாழியைக் கைப்பற்றியது.
# 2013–14 ஆஷஸ் தொடர்

## அணிகள்

| * மைக்கல் கிளார்க் (த.)
* பிராட் ஹாடின் (து.த., இக)
* ஜோர்ஜ் பெய்லி
* டக் பொலிஞ்சர்<sup>†</sup>
* ஜேம்சு பால்க்னர்
* ரியான் ஹாரிஸ்
* மிட்செல் ஜோன்சன்
* நேத்தன் லியோன்
* நேத்தன் கல்டர்-நீல்<sup>†</sup>
* கிறிஸ் ரோஜர்ஸ்
* பீட்டர் சிடில்
* ஸ்டீவ் சிமித்
* டேவிட் வார்னர்
* ஷேன் வாட்சன்
* அலெக்ஸ் டூலன்<sup>†</sup> | * அலஸ்டைர் குக் (த.)
* ஜேம்ஸ் அண்டர்சன்
* ஜொனாதன் பேர்ஸ்டோ (இ.க.)
* கேரி பல்லன்ஸ்
* இயன் பெல்
* டிம் பிரஸ்னன்
* ஸ்டூவர்ட் பிரோட்
* மைக்கல் கேர்பெர்ரி
* ஸ்டீவன் ஃபின்
* மோன்டி பனேசர்
* கெவின் பீட்டர்சன்
* மாட் பிரியர் (இ.க.)
* போய்ட் ரன்கின்
* ஜோ ரூட்
* கிரேம் ஸ்வான்
* பென் ஸ்டோக்ஸ்
* கிறிஸ் ட்ரெம்லெட்
* ஜோனதான் ட்ரோட்
* ஸ்கோட் போர்த்விக்<sup>†</sup>
* ஜேம்ஸ் ட்ரெட்வெல்<sup>†</sup> | } |
| --- | --- | --- |
<sup>†</sup> பிந்தைய சேர்ப்பு
# அல்கா லம்பா

**அல்கா லம்பா** (Alka Lamba) (21 செப்டம்பர் 1975) இவர் இந்திய நாட்டின் தலைநகரான புது தில்லியில் பிறந்த இவர் 20 வருடங்களாக காங்கிரஸ் கட்சியிலும், 26 டிசம்பர் 2014 ஆம் ஆண்டு ஆம் ஆத்மி கட்சியில் இருந்த அரசியல்வாதியாவார்.இவர் டெல்லியில் பிப்ரவரி 2015 ஆம் ஆண்டு நடந்த தில்லி சட்டமன்றத் தேர்தலில் சாந்த்ணி சவுக் சட்டமன்றத் தொகுதியில் போட்டியிட்டு வெற்றிபெற்றார். அக்கட்சியின் கொள்கை பிடிக்காமல் செப்டம்பர் 6 2019 அன்று மீண்டும் காங்கிரஸ் கட்சிகே திரும்பிவந்தார். இதன் காரணமாக ஆம் ஆத்மி கட்சி இவரை தகுதி நீகம் செய்து உத்தரவிட்டது.
# மருத்துவர் பாயல் தடுவா தற்கொலை

**பாயல் தடுவா தற்கொலை** (Suicide of Payal Tadvi) என்பது மகாராஸ்டிரா மாநிலத்தின் தலைநகரான மும்பையில் அமைந்துள்ள டொப்பிவாலா மருத்துவக்கல்லூரில் இரண்டாம் ஆண்டு படித்துவந்த பாயல் தடுவா எனற மருத்துவர் சாதி ரீதியான அடக்குமுறையினால் தற்கொலைசெய்து கொண்டது பற்றியதாகும். இவருடன் தங்கியிருந்த உயர் இனப் பெண்கள் மூவர் இவரை சாதிரீதியாக அடக்குமுறை செய்ததால் 22 மே 2019 அன்று தனது அறையில் தூக்கிட்டு தற்கொலை செய்துகொண்டார்.
# மருத்துவர் பாயல் தடுவா தற்கொலை

## பின்னணி

இவர் மகாராஸ்டிரா மாநிலத்தில் வாழும் பில் எனப்படும் பழங்குடி இனமக்களிலேயே முதன் முதலில் மருத்துவருக்கு படித்த முதல் பெண் ஆவார். இவர் பெண்களுக்கான முக்கியமான மகப்பேறியல் மற்றும் மகளிர் நோய் மருத்துவ இயல் என்ற படிப்பைப் படித்துவந்தார்.
# மருத்துவர் பாயல் தடுவா தற்கொலை

## இடைநீக்கம்

இவரின் தற்கொலைக்கு காரணமாக இருந்த மூன்று மருத்துவ மாணவிகள் பக்தி மெஹாரே, அன்கிதா கன்டேல்வால், மற்றும் ஹேமா அகுஷா ஆகியோர் கைதுசெய்யப்பட்டு இவர்களின் மருத்துவ உரிமம் இடை நீக்கம் செய்யப்பட்டுள்ளது.
# பாண்டியன் சரஸ்வதி யாதவ பொறியியல் கல்லூரி

**பாண்டியன் சரஸ்வதி யாதவ பொறியியல் கல்லூரி** (Pandian Saraswathi Yadav Engineering College) என்பது தொழில்முனைவோரும் அரசியல்வாதியுமான 'இந்த் ரத்தன்' மலேசியா எஸ். பாண்டியன் அவர்களால் 2000 ஆம் ஆண்டில் தொடங்கப்பட்ட பொறியியல் கல்லூரி ஆகும். நாட்டில் தொழில்துறை வளர்ச்சி மற்றும் சமூக பொருளாதார வளர்ச்சிக்கு வழி வகுக்கும் வகையில் பொறியியல் மற்றும் தொழில்நுட்பத் துறையில் மிகுதியான கிராமப்புற மாணவர்களுக்கு கல்வி கற்பிக்கும் நோக்கத்துடன் பாண்டியன் இக்கல்லூரியை நிறுவினார். கல்லூரியின் தற்போதைய முதல்வராக வி. தர்மலிங்கம் உள்ளார்.  
கல்லூரி வளாகமானது 60+ ஏக்கர் பரப்பளவில் அமைதியான, மாசு இல்லா சூழல் உள்ளது. இந்த கல்லூரிக்கு புது தில்லியில் உள்ள அகில இந்திய தொழில்நுட்பக் கல்விக் குழு ஒப்புதல் அளித்துள்ளது. மேலும் இக்கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது.
# பாண்டியன் சரஸ்வதி யாதவ பொறியியல் கல்லூரி

## வரலாறு

இந்த கல்லூரி 2000 செப்டம்பரில் "ஹிந்த் ரத்தன்" மலேசியா எஸ். பாண்டியன் அவர்களால் நிறுவப்பட்டது.  
முதல் தொகுதி மாணவர்கள் (184 மாணவர்கள்) 2004 இல் மதுரை காமராஜ் பல்கலைக்கழகத்தின் இணைப்பில் பட்டம் பெற்றார். இரண்டாம் தொகுதி (109 மாணவர்கள்) 2005 இல் சென்னை அண்ணா பல்கலைக்கழகத்தின் இணைப்பில் பட்டம் பெற்றனர்.
# பாண்டியன் சரஸ்வதி யாதவ பொறியியல் கல்லூரி

## சேர்க்கை

சேர்க்கைக்கான விதிகள் கல்லூரியியன் இணையதளத்தில் வெளியிடப்படுகின்றன. இங்கு கற்பிக்கப்படும் பட்டல்களின் விவரங்கள்.
**இளங்கலை பட்டப்படிப்புகளுக்கான மொத்த இருக்கைகள்**  
| <> பி.இ - இயந்திரப் பொறியியல் </> | <> 120 </> | <> 36 </> |  |
| --- | --- | --- | --- |
| <> பி.இ - மின் மற்றும் மின்னணுவியல் பொறியியல் </> | <> 60 </> | <> 24 </> |  |
| <> பி.இ - மின்னணு மற்றும் தொடர்பியல் பொறியியல் </> | <> 90 </> | <> 24 </> |  |
| <> BE - கணினி அறிவியல் மற்றும் பொறியியல் </> | <> 60 </> | <> 24 </> |  |
| <> BE - குடிசார் பொறியியல் </> | <> 120 </> | <> 24 </> | } |
**முதுகலை பட்டப்படிப்புகளுக்கான மொத்த இருக்கைகள்**  
| <> எம்.இ - ஆற்றல் மின்னணுவியல் மற்றும் செயலிகள் </> | <> 20 </> | <> - </> |  |
| --- | --- | --- | --- |
| <> எம்.இ - பேரளவு ஒருங்கிணைச் சுற்று வடிவமைப்பு மற்றும் மேம்பாடு </> | <> 20 </> | <> - </> |  |
| <> எம்.இ - தொடர்பு அமைப்பு </> | <> 20 </> | <> - </> |  |
| <> எம்.இ - கணினி அறிவியல் மற்றும் பொறியியல் </> | <> 20 </> | <> - </> |  |
| <> எம்.இ - சுற்றுச்சூழல் பொறியியல் </> | <> 20 </> | <> - </> |  |
| <> எம்.இ - ஆற்றல் பொறியியல் </> | <> 20 </> | <> - </> |  |
| <> எம்.டெக் - ஐ.டி. </> | <> 20 </> | <> - </> | } |
# பரிசுத்தம் தொழில்நுட்ப மற்றும் அறிவியல் கல்லூரி

**பரிசுத்தம் தொழில்நுட்ப மற்றும் அறிவியல் கல்லூரி** ( **Parisutham Institute of Technology and Science** ) என்பது இந்தியாவின், தமிழ்நாட்டின், தஞ்சாவூரில் உள்ள ஒரு பொறியியல் கல்லூரி ஆகும். இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இந்த நிறுவனம் முன்னதாக திருச்சிரப்பள்ளியில் உள்ள அண்ணா தொழில்நுட்ப பல்கலைக்கழகத்துடன் இணைக்கப்பட்டிருந்தது  
இக்கல்லூரியை தொழிலதிபரும், தஞ்சாவூரில் உள்ள ஏ. ஒய். எஸ். பரிசுத்த நாடார் குடும்ப உறுப்பினருமான எஸ். பி. அந்தோனிசாமி என்பவரால் 2008 ஆம் ஆண்டில் நிறுவப்பட்டது. இந்தக் கல்லூரியானது பொறியியல் மற்றும் மேலாண்மைத் துறைகளில் தொழில்நுட்ப கல்வியை வழங்குகிறது. இது ஒரு சுய நிதி, சிறுபான்மை கல்வி நிறுவனம் ஆகும். இங்கு பள்ளிக்கல்வியை முடித்த மாணவர்களுக்கு, நான்கு ஆண்டுகள் பொறியியல் பட்டப்படிப்பு வழங்கப்படுகிறது. இது தகவல்தொடர்பு திறன், மென் திறன்கள், படைப்பாற்றல், உள்வாங்குதல் ஆகியவற்றை வளர்த்தல் மற்றும் சுய வளர்ச்சியில் மாணவர்களுக்கு உதவுவதே நோக்கம் எனப்படுகிறது.  
இந்நிறுவனம் விளையாட்டில் முக்கிய கவனம் செலுத்துகிறது. இது சொந்தமாக உள் விளையாட்டரங்கம், உடற்பயிற்சி கூடம், உணவு மையம் ஆகியவற்றைக் கொண்டுள்ளது.
# பரிசுத்தம் தொழில்நுட்ப மற்றும் அறிவியல் கல்லூரி

## அறிவியல் மற்றும் மானுடவியல் பள்ளி

இக்கல்லூரி பின்வரும் துறைகளை நிர்வகிக்கிறது:  
- ஆங்கிலத் துறை
- கணிதத் துறை
- இயற்பியல் துறை
- வேதியியல் துறை
# பரிசுத்தம் தொழில்நுட்ப மற்றும் அறிவியல் கல்லூரி

## தொழினுட்பம் மற்றும் பொறியியல் கல்வி

கல்லூரி பின்வரும் துறைகளை நிர்வகிக்கிறது:  
- குடிசார் பொறியியல் துறை
- கணினி அறிவியல் மற்றும் பொறியியல் துறை
- தகவல் தொழில்நுட்பத் துறை
- இயந்திர பொறியியல் துறை
- வான்வெளிப் பொறியியல் துறை
- மின் மற்றும் மின்னணுவியல் பொறியியல் துறை
- தொடர்பு பொறியியல் துறை
# பரிசுத்தம் தொழில்நுட்ப மற்றும் அறிவியல் கல்லூரி

## இருப்பிடம்

இக்கல்லூரியானது தஞ்சாவூரின் புறநகரில் உள்ள நாஞ்சிக்கோட்டை வட்டச் சாலையில் அமைந்துள்ளது. இந்த வட்டச்சாலை தேசிய நெடுஞ்சாலை 67 (என்.எச் -67) என்றும் பெயரிடப்பட்டுள்ளது.
# பாவை தொழில்நுட்பக் கல்லூரி

**பாவை தொழில்நுட்பக் கல்லூரி** (Pavai College of Technology) என்பது தமிழ்நாட்டின், நாமக்கல்லில் உள்ள ஒரு கல்லூரி ஆகும். இது பாவை கல்வி நிறுவனங்களின் மூன்றாவது பொறியியல் கல்லூரி ஆகும். இது 2009 இல் தொடங்கப்பட்டது. இக்கல்லூரியானது கோயம்புத்தூர் அண்ணா பல்கலைக்கழகத்துடன் இணைக்கப்பட்டுள்ளது. பாவை கல்வி நிறுவனங்கள் பகுதியாக பொறியியல் பாவை கல்லூரி, பாவை பொறியியல் கல்லூரி, பாவை பொறியியல் பள்ளி போன்றவை உள்ளன. இந்தக்கல்லூரியானது தேசிய அங்கீகார வாரியத்தால் (என்பிஏ) அங்கீகரிக்கப்பட்டுள்ளது.  
பாவை தொழில்நுட்பக் கல்லூரியில் நான்கு பிரிவுகள் உள்ளன. அவை இஇஇ, இசிஇ, குடிசார் பொறியியல், இயந்திரப் பொறியியல் போன்றவை ஆகும்.
# பெரி தொழில்நுட்பக் கல்வி நிறுவனம்

**பெரி தொழில்நுட்பக் கல்வி நிறுவனம்** (PERI Institute of Technology) என்பது இந்தியாவின், தமிழ்நாட்டின், மேற்கு தம்பரத்தில் உள்ள ஒரு பொறியியல் கல்லூரி ஆகும். இந்த கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது.
# பெரி தொழில்நுட்பக் கல்வி நிறுவனம்

## வரலாறு

பெரி தொழில்நுட்பக் கல்வி நிறுவனமானது 2010 இல் பெரி கல்வி அறக்கட்டளையால் நிறுவப்பட்டது. பெரி கல்வி அறக்கட்டளை 2007 இல் நிறுவப்பட்டது.
# பி. எம். ஆர். பொறியியல் கல்லூரி

**பி. எம். ஆர். பொறியியல் கல்லூரி** (PMR Engineering College) என்பது தமிழ்நாட்டின், சென்னை, மதுரவாயல் அடுத்த வானகரத்தில் உள்ள ஒரு பொறியியல் கல்லூரி ஆகும். 2008 ஆம் ஆண்டில் தொடங்கப்பட்ட இக்கல்லூரியானது அண்ணா பல்கலைக்கழகத்துடன் இணைக்கப்பட்ட சுயநிதி பொறியியல் கல்லூரிகளில் ஒன்றாகும். இதற்கு அகில இந்திய தொழில்நுட்பக் கல்விக் குழு ஒப்புதல் அளித்துள்ளது.  இது இதன் தலைவரான பி. முத்துவேல்ராஜ் அவர்களால் இது நிறுவப்பட்டது.
# பி. எம். ஆர். பொறியியல் கல்லூரி

## சர்ச்சைகள்

2009 பெப்ரவரி 9, அன்று, இக்கல்லூரி மாணவர்கள் கல்லூரியில் உள்கட்டமைப்பு சரியாக இல்லை என்று கூறி கல்லூரியை புறக்கணித்து வேலைநிறுத்தத்தில் இறங்கினர்.
# பொன்ஜெஸ்லி பொறியியல் கல்லூரி

**பொன்ஜெஸ்லி பொறியியல் கல்லூரி** (Ponjesly College of Engineering) என்பது தமிழ்நாட்டின், கன்னியாகுமரி மாவட்டத்தில் 2004 ஆம் ஆண்டில் நிறுவப்பட்ட பொறியியல் கல்லூரி ஆகும்.  
இது நாகர்கோயிலிலிருந்து 5 கிலோமீட்டர் தொலைவில், பார்வதிபுரம் அருகில் அலம்பாறையில் அமைந்துள்ளது. கல்லூரியின் மொத்த கட்டடப் பரப்பளவானது சுமார் 6 லட்சம் சதுர அடி கொண்டுள்ளது.
# பொன்ஜெஸ்லி பொறியியல் கல்லூரி

## வழங்கப்படும் படிப்புகள்

### இளநிலை பட்டம் (4 ஆண்டு படிப்பு)

- பி.இ. ஊர்திப் பொறியியல் (2013 முதல்)
- மின் மற்றும் மின்னணு பொறியியல்
- கணினி அறிவியல் மற்றும் பொறியியல்
- பி.இ. மின்னணுவியல் மற்றும் தொடர்பு பொறியியல்
- பி.இ மெக்கானிக்கல் இன்ஜினியரிங்
- பி.டெக். தகவல் தொழில்நுட்பம்
- பிஇ குடிசார் பொறியியல் (2012 முதல்)
# பொன்ஜெஸ்லி பொறியியல் கல்லூரி

## வழங்கப்படும் படிப்புகள்

### முதுகலை

- முதுகலை வணிக மேலாண்மை (எம்பிஏ )
- எம்.இ வெப்ப பொறியியல் (2010 முதல்)
- எம்.இ மின்னணு ஆற்றல் (2010 முதல்)
# பொன்ஜெஸ்லி பொறியியல் கல்லூரி

## **பொன்ஜெஸ்லி குழும நிறுவனங்கள்**

- போன்ஜெஸ்லி பப்ளிக் மெட்ரிகுலேஷன் மேல்நிலைப்பள்ளி
- பொன்ஜெஸ்லி கல்வியியல் கல்லூரி
- பொன்ஜெஸ்லி பொறியியல் கல்லூரி
- போன்ஜெஸ்லி ஃபிலமென்ட்ஸ் பிரைவேட் லிமிடெட்
# சங்ககாலச்சேரர் காசுகள்

**சங்ககாலச்சேரர் காசுகள்** என்பவை சங்ககாலச் சேரர்களால் வெளியிடப்பட்ட காசுகளாகும். குட்டுவன் கோதை, மாக்கோதை, கொல்லிப்புறை, கொல்லிரும்புறை என்ற சங்ககாலத்தமிழ் எழுத்துக்கள் பொறிக்கப்பட்ட காசுகள் தமிழகத்தில் கிடைத்துள்ளன.
# சங்ககாலச்சேரர் காசுகள்

## மாக்கோதை காசு

- உலோகம் :வெள்ளி
- எடை :1.1 - 2.1 வரை கிடைத்துள்ளன
- வடிவம் : வட்டம்
- அளவு :1.5 - 1.9
- காலம் :சங்ககாலம்  
நாணயவியலாளர் இரா. கிருஷ்ணமூர்த்தி இக்காசுகளில் 11 வகையான காசுளைத் தமது நூலில் வெளியிட்டுள்ளார். காசுகளின் எடையும் அளவும் எல்லாக் காசுகளுக்கும் ஒன்று போல் இல்லை. எனவே இக்காசுகளின் எடை சராசரியாக 1 கிராம் முதல் 2 கிராம் வரை எனக் கொள்ளப்படுகின்றன. இந்நாணயத்தைப் பற்றி விளக்கும் இரா.கிருஷ்ணமூர்த்தி நாணயங்களில் வரையப்பெற்றிருக்கும் உருவங்களைக் கொண்டு இதில் இறுதியாகக் கொடுக்கப்பெற்றிருக்கும் உருவம் வயதான தோற்றமுடையதாக இருப்பதானால் இந்நாணயம் ஒரே வம்சத்தைச் சேர்ந்த ஐந்து அரசர்களால் வெளியிடப்பெற்றுள்ளது. இந்த அரசர்கள் ஒவ்வொருவரும் 25 வருடங்கள் ஆட்சி செய்து வந்தனர் என்று கணிக்கின்றனர். தமிழ்நாடு கல்வெட்டியல் மற்றும் தொல்லியல் துறை உதவிப்பேராசிரியர் முனைவர் மா.பவானி நாணயங்களின் உருவ ஒற்றுமையைக்கொண்டு மாக்கோதையே தனது நடுத்தர வயதிலிருந்து முதிய வயதுவரை இந்நாணயங்களை வெளியிட்டிருக்கலாம் எனக் கருதுகிறார். மேலும், இந்நாணயத்தின் தலை உருவம் வழுக்கையாகவே காணப்பெறுகின்றது. இதில் மூக்கிற்குப் பின் குடுமி இருப்பதாக ஐ.கே. சர்மா குறிப்பிடுகின்றார்.
# சங்ககாலச்சேரர் காசுகள்

## மாக்கோதை காசு

### காலம்

காசுகள் எவற்றிலும் காலம் குறிக்கப்பெறுவதில்லை. கருவூரில் கிடைத்த இக்காசிற்குக் கிருஷ்ணமூர்த்தி பொ.ஆ.மு. 100 - பொ.ஆ.100 எனக் காலம் கணிக்கிறார். இவர் தலைபொறிக்கப் பெற்ற காசுகள் கிரேக்கர்களைப் பின்பற்றிச் செய்யப்பட்டது எனக் கருதுகிறார். கிரேக்கர்கள் தமிழகத்தோடு செய்த வணிகத்தை அடியொட்டி அக்காலத்தைக் கணிக்கிறார். உள்நாட்டு அரசுகளில் குறிப்பாக இந்தியாவிற்குள் முதன் முதலில் தலைப் பொறிப்பு வெள்ளிக் காசுகளை வெளியிட்ட பெருமை சேர அரசர்களை அதுவும் மாக்கோதையையே சாரும் என்கிறார். மாக்கோதை காசிற்கு ஐராவதம் மகாதேவன் பொ.ஆ. 3ஆம் நூற்றாண்டென்று காலம் கணிக்கிறார்.
# சங்ககாலச்சேரர் காசுகள்

## குட்டுவன் கோதை காசு

- உலோகம் :வெள்ளி
- எடை : 2.3 கிராம் கிடைத்துள்ளன
- வடிவம் : வட்டம்
- அளவு :1.9
- காலம் :சங்ககாலம்  
குட்டுவன் கோதை பற்றிய நேரடிப்பாடல் ஒன்று இலக்கியத்தில் இடம்பெறுகின்றது. கோனாட்டு எறிச்சலூர் மாடலன் மதுரைக் குமரனார் என்ற புலவர் இப்பாடலைப் பாடியுள்ளார். நாணயவியலார்கள் இந்த அரசனே குட்டுவன் கோதை என்ற பெயர் பொறித்த நாணயத்தை வெளியிட்டுள்ளார் எனக் கூறுகின்றனர். குட்டுவன் என்பதும் தனிப் பெயரல்ல. இரண்டும் பொதுப் பெயர்களே. இமயத்தில் கொடிபொறித்த குட்டுவனை இலக்கியம் குறிப்பிடுகின்றது. குட்ட நாட்டை ஆண்டவர்கள் குட்டுவர் எனப் பெயர் பெற்றனர். கோட்டயத்திலிருந்து கொல்லம் வரை உள்ள பகுதியே குட்ட நாடு என்று இராசுகாளிதாசும் குட்டம் அல்லது ஏரிகள் நிறைந்த பகுதி தற்போது கோட்டயம் கொய்லான் என்ற பகுதிகள் உள்ளடக்கியது என கனகசபைப்பிள்ளையும் குறிப்பிடுகின்றனர். குடகுப்பகுதியை ஆண்டவர்கள் குட்டுவர்கள் என சி.இ.இராமச்சந்திரனும் குறிப்பிடுகின்றார். கோதை என்பதும் இலக்கியங்களில் பல இடங்களில் குறிப்பிடப்படுகின்றது. அகநானூற்றில் கோதை மார்பன் என்ற அரசன் குறிக்கப்பெறுகின்றான். இவனையே பிற இலக்கியங்கள் கோதை எனக் குறிப்பிடுகின்றன. இவரைப்பற்றி நக்கீரர், பொய்கையார், ஆலத்தூர் கிழார் , மாறோக்கத்து நப்பச்சலையார், கோவூர்க்கிழார் ஆகிய புலவர்கள் பாடியுள்ளனர். மேலும் குட்டுவன் கோதை நாணயமானது சேர அரசர்களிலேயே மிகவும் சிறப்புற ஆட்சி நடத்திய சேரன் செங்குட்டுவனால் வெளியிடப்பெற்றிருக்கலாம் என மா. பவானி கருதுகிறார்.
# சங்ககாலச்சேரர் காசுகள்

## பொறையர் காசுகள்

- உலோகம்: செப்பு உலோகத்தாலானவையாகும்.
- மொழி: தமிழ்
- எழுத்து: சங்க காலத்தமிழ் எழுத்து (தமிழி)
- அளவு: இக்காசு 2.2 செ.மீ. விட்டமும் 6.7 கிராம் எடையும் உடையது  
புகழூர் கல்வெட்டில் மட்டுமே செல்லிரும்பொறை என்று குறிப்பிடப்பட்டுள்ளது. இச்சொல் கொல்லிரும்புறையை குறிப்பதாகக் கொள்ளலாம். எனவே இந்நாணயத்தினை இவர் வெளியிட்டிருக்கலாம் எனக்கருதப்படுகிறது. தகடூர் எறிந்த பெருஞ்சேரல் இரும்பொறை கொல்லி மலை கூற்றத்தில், பல வேற்படைகளோடு வந்த அதியமானோடு இருபெரு வேந்தரையும் சேர்த்து வென்றுள்ளான். பகைவரின் முரசு குடை அணிகலன் ஆகியவைகளைக் கைப்பற்றியுள்ளான். போர்க்கள வேள்வி செய்துள்ளான். தகடூரை அழித்து அதன் மதிலைக் கைப்பற்றியுள்ளான். எனவே *தகடூர் எறிந்த* என்ற அடைமொழி கொண்டுள்ளான். ஒருகால் கொல்லிமலையை வென்றதனால் அதன் வெற்றிச் சிறப்பை வெளிப்படுத்தும் பொருட்டு இவர் *கொல்லிரும்பொறை* என்று பெயர் பொறித்த நாணயத்தை வெளியிட்டிருக்கலாம். சேரமான் கருவூர் ஏறிய ஒள்வாள் கோப்பெருஞ்சேரல் இரும்பொறை உம்பற் காட்டில் ஆட்சி செய்து கொண்டிருந்த கோப்பெருஞ்சேரல் இரும்பொறை கொங்குநாட்டுக் கருவூருக்கு வந்து அரியணையேறி அரசு புரியலானான். ஒரு வேளை இவனே கருவூர் வந்து ஆளத்துவங்கிய முதல் சேர அரசனாக இருக்கலாம் என மயிலை சீனி. வேங்கடசாமி கருதுகின்றார். மேலும் இவர் புகழூர்க் கல்வெட்டில் குறிப்பிடப்பெறும் பெயர் இவனையே குறிப்பதாக்க் கருதுகிறார். இம்மன்னர்கள் மட்டுமின்றி மாந்தரன் பொறையன் கடுங்கோ சேரமான் குடக்கோச்சேரல் இரும்பொறை, சேரமான் மாந்தரஞ்சேரல் இரும்பொறை, சேரமான் யானைக்கட்சேய் மாந்தரஞ்சேரல் இரும்பொறை இவர்களும் பொறை என்ற பின்னொட்டைக் கொண்டுள்ளனர். இவர்களுள் இறுதியாக்க் குறிப்பிடப்பெற்றிருக்கும் யானைகட்சேய் மாந்தரஞ்சேரல் இரும்பொறையும் கொல்லிமலையை வெற்றி பெற்றுள்ளான் என்பது குறிப்பிடத்தக்கது.
# சங்ககாலச்சேரர் காசுகள்

## பொறையர் காசுகள்

### காலம்

எழுத்தமைதிக்கொண்டு நோக்குகையில் காசிலுள்ள கொல்லிப்புறை, கொல்லிரும்புறை என்ற எழுத்துகளும் புகளூர் தமிழ் பிராமி கல்வெட்டில் உள்ள செல்லிரும்புறை எழுத்துகளும் காலத்தால் ஒத்ததாகவே தெரிகிறது. இதற்கு காலம் கி.பி 2ஆம் நூற்றாண்டென ஐராவதம் மகாதேவன் கணிக்கிறார். கல்வெட்டுகளில் இடம் பெறும் சேர அரசர்களைப் பதிற்றுப்பத்துப் பாடல்களில் இடம்பெறும் எட்டு ஒன்பது பத்தாம் பத்துக்குரிய தலைவர்களாக ஆர். பன்னீர் செல்வம் குறிப்பிட்டுள்ளார். புகழூர்க்கல்வெட்டில் வரும் கோ ஆதன் செல்லிரும்பொறை என்பவரைச் செல்வக்கடுங்கோன் வாழியாதனாகவும் அதற்கு பின் குறிப்பிடும் பெருங்கடுங்கோனைச் செல்வக்கடுங்கோனின் மகன் பாலை பாடிய பெருங்கடுங்கோ என்றும் பெருங்கடுங்கோவின் மகன் மருதம் பாடிய இளங்கடுங்கோ என்பவராக அடையாளம் காட்டியுள்ளார். சங்க இலக்கியங்களைத் திறம்பட ஆய்வு செய்துள்ள வ. குருநாதன் மாந்தரம் பொறையன் கடுங்கோ என்றும் கொச்சேரமான் யானைக்கட்சேய் மாந்தரச்சேரல் இரும்பொறை என்ற மன்னன் செல்வக் கடுங்கோ வாழியாதனை ஒட்டிய காலத்தவன். இவன் தனது மாந்தருஞ்சேரல் இரும்பொறை என்ற பெயரால் அந்துவஞ்சேரல் இரும்பொறையோடும் மாந்தரம் பொறையன் கடுங்கோன் என்னும் பெயரால் கடுங்கோவெனும் செல்வக்கடுங்கோ வாழியாதனோடும் ஒற்றுமைப் படுத்தப்படுவதைத் தெளிவுற விளக்குகிறார். அத்துடன் இவன் செல்வக்கடுங்கோவிற்கு தம்பி அல்லது தாயத்தினன் என்றும் கூறி அதை உறுதிப்படுத்தும் இலக்கியச்சான்றுகளை வைக்கின்றார். அத்துடன் கல்வெட்டுக்களில் குறிப்பிடும் மூன்று மரபினை ஒட்டி மாந்தருஞ்சேரல் இரும்பொறையின் வழித்தோன்றலே (மகனே) பாலை பாடிய பெருங்கடுங்கோ என்றும் அவனது மகனே மருதம் பாடிய இளங்கடுங்கோ என்றும் தெளிவுற விளக்குகிறார். மாந்தருஞ்சேரல் இரும்புறை மன்னனும் கொல்லிமலையை வெற்றிக்கொண்டுள்ளார்.
# சங்ககாலச்சேரர் காசுகள்

## மூலம்

1.
1.
1.
# புஷ்கலாவதி

**புஷ்கலாவதி** (**Pushkalavati**) (பஷ்தூ மற்றும் பண்டைய பரத கண்டத்தின் வடமேற்கில் கிமு 6-ஆம் நூற்றாண்டிற்கு முன்னிருந்த காந்தார நாட்டின் தலைநகரம் ஆகும். கிமு இரண்டாம் நூற்றாண்டு வரை, அகாமனிசியப் பேரரசின் கிழக்குப் பிரதேசத்தில் புஷ்கலாவதி நகரம் சிறப்புடன் விளங்கியது.  
தற்போது பாகிஸ்தான் நாட்டின் கைபர் பக்துன்வா மாகாணத்தின் சார்சத்தா மாவட்டத்தின் தலைநகரான சார்சத்தா நகரத்தில் பாயும் சுவாத் ஆறு-காபுல் ஆறுகள் கலக்குமிடத்தில் புஷ்கலாவதி நகரத்தின் தொல்லியல் களத்தை புஷ்கலாவதிகண்டறியப்பட்டது.
# புஷ்கலாவதி

## பண்டைய வரலாற்றில் புஷ்கலாவதி

சொராஷ்டிரிய சமய வேத நூலான அவெத்தாவில், புஷ்கலாவதி நகரத்தைச் சுற்றிய பகுதிகளை, கடவுள் அகுரா மஸ்தா படைத்தார் எனக்கூறுகிறது. பாக்திரியாவின் மணிமகுடம் என அழைக்கப்படும் புஷ்கலாவதி நகரம், பண்டைய தட்சசீலத்தின் அருகில் உள்ளது.
# புஷ்கலாவதி

## பெயர்க்காரணம்

சமஸ்கிருத மொழியில் புஷ்கலாவதி (पुष्कलावती) எனில் தாமரை போன்ற வடிவில் அமைக்கப்பட்ட நகரம் எனபொருளாகும். இராமாயணக் காவியத்தின்படி, இராமரின் தம்பியான பரதனின் மகன் *புஷ்கலன்* என்பவர் நிறுவியதாக அறியப்படுகிறது.
# புஷ்கலாவதி

## புஷ்கலாவதியின் சிதிலங்கள்

சிற்பங்கள்]]  
பண்டைய புஷ்கலாவதி நகரத்தில் *பால ஹிசார்* போன்ற இரண்டு தொல்லியல் களங்களில் சிதிலமடைந்த கிமு 2-ஆம் நூற்றாண்டின் பௌத்தச் சிற்பங்கள், தூபிகள், விகாரைகள் அகழ்வாய்வுகளில் கண்டறியப்பட்டது. மேலும் இத்தொல்லியல் களத்தில் கிமு 1420-1160 மற்றும் கிமு 1400 - 800 காலத்திய மெருகூட்டப்பட்ட சிவப்பு மட்பாண்டங்கள் கண்டறியப்பட்டது. இரண்டாம் அகழ்வாய்வில் கிமு 500 ஆண்டுகளுக்கு முந்தைய சிவப்பு மட்பாண்ட அகண்ட கிண்ணங்கள் கண்டறியப்பட்டது.  
கிமு ஆறாம் நூற்றாண்டின் அகாமனிசியப் பேரரசின் கிழக்கில் உள்ள காந்தார மாகாணத்தின் மையமாக புஷ்கலாவதி நகரம் விளங்கியது. பண்டைய புஷ்கலாவதி நகரத்தின் தொல்லியல் களத்தை முதன்முதலில் 1902-இல் பிரித்தானிய தொல்லியல் அறிஞர் ஜான் மார்ஷல் அகழ்வாய் மேற்கொண்டார். 1962-இல் **மோர்டைமர் வீலர்** அகாமனிசியப் பேரரசின் தொல்லியல் எச்சங்களை கண்டறிந்தார்.
# புஷ்கலாவதி

## இதனையும் காண்க

- பௌத்த தொல்லியற்களங்கள்
- சார்சத்தார் மாவட்டம்
# தங்கம்(III) சல்பைடு

**தங்கம் (III) சல்பைடு (Gold(III) sulfide)** என்பது Au<sub>2</sub> S<sub>3</sub> என்ற மூலக்கூற்று வாய்ப்பாட்டை உடைய சேர்மமாகும். தூய மாதிரிகள் இதுவரை அறியப்படவில்லை. தங்கம் (III) சல்பைடு பாடப்புத்தகங்கள் அல்லது மதிப்புரைகளில் விவரிக்கப்படவில்லை. டைஹைட்ரஜன் சல்பைடு (H<sub>2</sub>S) மற்றும் தங்கம் (III) குளோரைடின் (AuCl<sub>3</sub>) ஈதர் கரைசல் இவற்றின் வேதி வினையில் இருந்து கிடைக்கப்பெறுகிறது
# நியோடிமியம் புளோரைடு

**நியோடிமியம்(III) புளோரைடு** என்பது NdF<sub>3</sub> என்ற மூலக்கூற்று வாய்ப்பாட்டை உடைய நியோடிமியம் மற்றும் புளோரின் ஆகிய தனிமங்களினால் உருவான ஒரு கனிமச் சேர்மம் ஆகும். இது அதிக உருகுநிலை கொண்ட இளஞ்சிவப்பு நிறத் திண்மமாகும். மற்ற லாந்தனைடு புளோரைடுகளைப் போலவே இது நீரில் அதிகம் கரையாதது. இது ஹைட்ரோஃப்ளூரிக் அமிலத்துடன் நியோடிமியம் நைட்ரேட்டு நீர்க்கரைசல் ஒரு வேதி வினையின் வழியாக உருவாக்கப்படுவதற்கு இந்தப் பண்பே அனுமதிக்கிறது. இந்த வினையில் நியோமிடியம் ஐதரேட்டாக வீழ்படிவாகிறது.  
: Nd (NO <sub>3</sub> ) <sub>3 (aq)</sub> + 3 HF → NdF <sub>3</sub> ½ ½H <sub>2</sub> O + 3 HNO <sub>3</sub>  
நீரற்ற சேர்மமானது எளிமையாக ஐதரேட்டுகளை உலர்த்துவதன் மூலம் பெறப்படலாம். மற்ற நியோமிடியம் ஆலைடுகளின் ஐதரேட்டுகள் வெப்பப்படுத்தும் போது ஆக்சிஆலைடுகளாக மாறும் தன்மைக்கு மாறாக நியோமிடியம் ஆலைடின் ஐதரேட்டு உள்ளது.
# தயோசல்போனேட்டு

**தயோசல்போனேட்டுகள் (Thiosulfonate)** என்பவை RSO<sub>2</sub>SR' என்ற பொது வாய்ப்பாட்டை உடைய கரிமகந்தக சேர்மங்கள் ஆகும். தயாேசல்போனேட்டு எசுத்தர்கள் டைசல்பைடுகளின் ஆக்சிசனேற்ம் அல்லது கரிமகந்தக ஆலைடுகள் மற்றும் தயோலேட்டுகளுக்கிடையான வினை ஆகியவற்றின் மூலமாக தயாரிக்கப்படுகின்றன  
ஆல்கலி உலோக தயோசல்போனேட்டுகள் தயோசல்பூரிக் அமிலத்தின் இணை காரமாகும். ஆர்கனோ சல்போனைல் குளோரைடுகளின் இவை கரிமசல்போனைல் குளோரைடுகளுடன் சல்பைடு மூலங்களின் வினையின் மூலமாக தயாரிக்கப்படுகின்ற.
# பரதன் (இராமாயணம்)

**பரதன்** (**Bharata**) வால்மீகி இயற்றிய இராமாயணக் காவிய நாயகன் இராமரின் தம்பிமார்களில் ஒருவர். மற்றவர்கள் இலக்குவன், சத்துருக்கனன் ஆவார். வட இந்தியாவில் உள்ள கோசல நாட்டு மன்னர் தசரதன் - கைகேயி இணையருக்குப் பிறந்தவர் பரதன். பரதன் சீதையின் தங்கை மாண்டவியை மணந்தவர். பரதன் - மாண்டவி இணையருக்குப் பிறந்த குழந்தைகள் **தக்சன்** மற்றும் **புஷ்கலன்** ஆவர்.  
தற்கால பாகிஸ்தான் நாட்டின் கைபர் பக்துன்வா மாகாணத்தில் தக்சன் தக்சசீலா நகரத்தையும், புஷ்கலன் புஷ்கலாவதி எனும் நகரத்தையும் நிறுவினர்.
# பரதன் (இராமாயணம்)

## இராமாயணத்தில் பரதனின் பங்கு

தசரதனிடத்தில் கைகேயி பெற்ற வரத்தின்படி, இராமர் சீதை மற்றும் இலக்குவனுடன் 14 ஆண்டுகள் வனவாசம் புரிகையில், அயோத்தி நகரத்தின் வெளிப்புறத்தில் நந்தி கிராமம் எனுமிடத்தில், இராமரின் பாதுகைகளை வழிப்பட்டு, துறவிக் கோலத்தில் கோசல நாட்டை பரதன் ஆண்டார். தமிழ்நாட்டில் வைணவர்கள் பரதனைப் **பரதாழ்வார்** என்று சிறப்புடன் அழைக்கப்படுவார்.
# பரதன் (இராமாயணம்)

## இதனையும் காண்க

- தக்சசீலா
- புஷ்கலாவதி
# ஆயுத எழுத்து (தொலைக்காட்சித் தொடர்)

**ஆயுத எழுத்து** என்பது விஜய் தொலைக்காட்சியில் 15 சூலை 2019 முதல் 18 செப்டம்பர் 2020 வரை திங்கள் முதல் சனிக்கிழமை வரை ஒளிபரப்பான தொலைக்காட்சி நாடகத் தொடர் ஆகும்.  
இந்த தொடரில் சரண்யா, ஸ்ரீது கிருஷ்ணன், அம்ஜத்கான், ஆனந்த், மௌனிகா ஆகியோர் முதன்மைக் கதாபாத்திரத்தில் நடித்துள்ளார்கள். இந்த தொடர் 18 செப்டம்பர் 2020 இல் 258 அத்தியாயங்களுடன் நிறைவு பெற்றது.
# ஆயுத எழுத்து (தொலைக்காட்சித் தொடர்)

## கதைச்சுருக்கம்

கிராமத்துக்கு தான் செய்வதுதான் நல்லது என்று அடிதடி, அடாவடி என வாழ்பவர் காளியம்மா. அரசு அதிகாரிகள், வெளியாட்கள் மீது நம்பிக்கை இல்லாதவர். துணை ஆட்சியரான இந்திரா அந்த கிராமத்துக்கு வருகிறார். இவர்கள் இருவருக்கும் மோதல் ஆரமிப்பிக்கின்றது. இந்நிலையில் காளியம்மா மகன் சக்திவேலுக்கும், இந்திராவுக்கும் காதல் மலர்கிறது. ஆனால், அவர் காளியம்மாவின் மகன் என்பது இந்திராவுக்கு தெரியவில்லை. இந்த காதல் காளியம்மாவுக்கும் மற்றும் இந்திராவுக்கு உண்மை தெரியும்போது அவர் எடுக்கும் முடிவு என்ன? என்பது தான் இந்த தொடரின் கதை.
# ஆயுத எழுத்து (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- ஸ்ரீது கிருஷ்ணன் (1-99) → சரண்யா (100-258) - இந்திரா
- அம்ஜத்கான் (1-99) → ஆனந்த் (100-258) - சக்திவேல்
- மௌனிகா - காளியம்மா
# ஆயுத எழுத்து (தொலைக்காட்சித் தொடர்)

## நடிகர்கள்

### துணை கதாபாத்திரம்

- சியமந்தா கிரண் - கோதை
- சங்கர பாண்டியன்
- ஜனனி அசோக் குமார் - மேகலா
- அழகு - சேதுராமன்
- டீனு - கஸ்தூரி
- பிரியா விஷ்வா - ஜானகி
- அகில் குமார் - அகில்
- ரத்ன ராஜ்
- சௌந்தர்யா நஞ்சுண்டன் - ரேவதி
- சந்தோஷ் செல்வராஜ் - அறிவு
- ஜீவா ரவி
- ஸ்ரீலதா
-
# ஆயுத எழுத்து (தொலைக்காட்சித் தொடர்)

## நடிகர்களின் தேர்வு

இந்த தொடரில் துணை ஆட்சியர் இந்திராவாக 'ஸ்ரீது கிருஷ்ணன்' நடித்தார். அதற்க்கு பிறகு இவரின் கதாபாத்திரத்தில் நடிகை சரண்யா நடிக்கின்றார். பிரபல நடிகை மௌனிகா என்பவர் காளியம்மா என்ற கதாபாத்திரத்திலும், இவரின் மகனாக அம்ஜத்கான் என்பவர் சக்தி வேல் என்ற கதாபாத்திரத்தில் நடித்தார். இவருக்கு பதிலாக தற்பொழுது 'ஆனந்த்' நடித்துள்ளார்.
# ஆயுத எழுத்து (தொலைக்காட்சித் தொடர்)

## நேர அட்டவணை

இந்த தொடர் சூலை 15 2019 முதல் மார்ச் 14, 2020 ஆம் ஆண்டு வரை வரை திங்கள் முதல் சனிக்கிழமை வரை இரவு 7 மணிக்கு ஒளிபரப்பானது. பாக்கியலட்சுமி என்ற தொடருக்காக மார்ச் 16, 2020 முதல் மாலை 6 மணிக்கு நேரம் மாற்றப்பட்டு ஒளிபரப்பாகி வந்தது. பின்னர் 17 ஆகஸ்ட் 2020 முதல் மாலை 5.30 மணிக்கு ஒளிபரப்பானது.  
| 15 சூலை 2019 - 14 மார்ச் 2020 | <> திங்கள் - சனி </> | 19:00 |  |
| --- | --- | --- | --- |
| 16 மார்ச் 2020 - 14 ஆகஸ்ட் 202 | <> திங்கள் - சனி </> | 18:00 |  |
| 17 ஆகஸ்ட் 2020 - 18 செப்டம்பர் 2020 | <> திங்கள் - சனி </> | 17:30 | } |
# ஆயுத எழுத்து (தொலைக்காட்சித் தொடர்)

## மறு ஆக்கம்

- கன்னடம்
- இந்த தொடர் கன்னட மொழியில் சங்கர்ஷா என்ற பெயரில் மறு ஆக்கம் செய்யப்பட்டு ஸ்டார் சுவர்ணா என்ற தொலைக்காட்சியில் மார்ச் 23, 2020ஆம் ஆண்டு முதல் ஒளிபரப்பாகிறது.
# பியங்கா அந்திரியெசுக்கு

**பியங்கா வனேசா அந்திரியெசுக்கு** (*Bianca Vanessa Andreescu*, பிறப்பு: சூன் 16, 2000) ஒரு கனடிய தென்னிசு விளையாட்டு வீரர். 2019 ஆண்டிற்கான அமெரிக்க (யு.எசு) திறந்த தென்னிசுப் போட்டியின் வெற்றிவாகையர்.
# பியங்கா அந்திரியெசுக்கு

## இளமைக் காலம்

அந்திரியெசுக்கு கனடாவில் ஒண்டாரியோவில் உள்ள மிசிசாகாவில் உரோமானியப் பெற்றோர்களுக்குப் பிறந்தவர். இவருடைய தந்தை நிக்கு அந்திர்யெசுக்கு ஒரு பொறியியலாளர். உரோமேனியாவின் பிராசோவில் உள்ள திரான்சில்வேனியா பல்கலைக்கழகத்தில் பட்டம் பெற்றபின்னர் கனடாவுக்கு வந்தார் இவருடைய தாயார் கிரையோவா பல்கலைக்கழகத்தில் (University of Craiova) பட்டம் பெற்றார், பின்னர் தொராண்டோவில் குளோபல் மேக்சுஃபின் முதலீடுகளில் (Global Maxfin Investments Inc) தலைமை கட்டிணக்க (compliance) அலுவலராக ஆனார்.  
பியங்கா அந்திர்யெசின் பெற்றோர்கள் உரோமேனியாவுக்குத் திரும்பிய பின்னர் தன் 7 ஆம் அகவையில் இருந்து தென்னிசு விளையாடுகின்றார். அப்பொழுது கபிரியேல் ஃகிரிசிட்டாசே (Gabriel Hristache) வழிகாட்டுதலில் பிட்டேசிட்டியில் (Pitești) விளையாடத் தொடங்கினார் சில ஆண்டுகள் கழித்து கனடாவுக்குத் திரும்பினார். கனடாவில் மிசிசாகாவில் உள்ள ஒண்டாரியோ இராக்கெட்டுக் கிளப்பில் (Racquet Club) பயிற்சி பெற்றார் Subsequently she has had other favourite players, including Simona Halep.
# பியங்கா அந்திரியெசுக்கு

## 2019 அமெரிக்க திறந்த தென்னிசுப் போட்டியில் வெற்றி

செப்டம்பர் 7, 2019 அன்று நடந்த அமெரிக்க (யு.எசு) தென்னிசு திறந்த போட்டியில் செரீனா வில்லியம்சைத் தோற்கடித்து வெற்றிவாகை சூடினார். 6.3, 7.5 கணக்கில் முதல் இரண்டு செட்டிலேயே வெற்றி பெற்றார்.